pythainlp/thai-wiki-dataset-v4 huggingface dataset:
การล้อม

การล้อม  เป็นการปิดล้อมทางทหารของเมือง หรือป้อมปราการ โดยมีเจตนาที่จะพิชิตโดยการพร่ากำลัง หรือการจู่โจมที่เตรียมไว้เป็นอย่างดี (การล้อมในภาษาอังกฤษคือ siege ซึ่งมาจากภาษา) สงครามปิดล้อมเป็นรูปแบบหนึ่งของความขัดแย้งที่ต่อเนื่องและมีความรุนแรงต่ำ มีลักษณะเฉพาะโดยฝ่ายหนึ่งมีตำแหน่งที่แน่นหนา, อยู่กับที่ และตั้งรับ ดังนั้น โอกาสในการเจรจาระหว่างคู่ต่อสู้จึงไม่ใช่เรื่องแปลก เนื่องจากความได้เปรียบในบริเวณใกล้เคียงและความผันผวนสามารถส่งเสริมให้มีการเจรจาต่อรอง ทั้งนี้ ศิลปะในการดำเนินและต่อต้านการล้อมเรียกว่าสงครามปิดล้อม, ซีจคราฟต์ (siegecraft) หรือโพลีออร์เซติกส์ (poliorcetics)
การล้อมเกิดขึ้นเมื่อผู้โจมตีพบเมืองหรือป้อมปราการที่ไม่สามารถเข้ายึดได้ง่ายจากการจู่โจมอย่างรวดเร็ว และไม่ยอมจำนน การล้อมเกี่ยวข้องกับการล้อมเป้าหมายเพื่อป้องกันการจัดหาเสบียงและการเสริมกำลังหรือหลบหนีของกองกำลัง (กลยุทธ์ที่เรียกว่า "อินเวสต์เมนต์") สิ่งนี้มักจะควบคู่ไปกับความพยายามที่จะลดป้อมปราการโดยใช้เครื่องจักรปิดล้อม, การบอมบาร์ดด้วยปืนใหญ่กองทหารปืนใหญ่, การขุด (เรียกอีกอย่างว่าการขุดสนามเพลาะ) หรือใช้การเสแสร้ง หรือการมีเล่ห์เพทุบายต่อฝ่ายตั้งรับทางอ้อม
ส่วนความล้มเหลวของผลการทหาร การล้อมสามารถตัดสินได้โดยความอดอยาก, ความกระหาย หรือโรคภัยไข้เจ็บ ซึ่งอาจทำให้ผู้โจมตีหรือผู้ต้านทานการรุกต้องทุกข์ทรมาน อย่างไรก็ตาม การล้อมรูปแบบนี้อาจใช้เวลาหลายเดือนหรือหลายปีก็ได้ ทั้งนี้ ขึ้นอยู่กับขนาดของที่เก็บอาหารในตำแหน่งที่เสริมกำลังไว้
กองกำลังจู่โจมสามารถล้อมบริเวณที่ถูกปิดล้อม ซึ่งก็คือการสร้างแนวกำแพงดิน อันประกอบด้วยเชิงเทินและคูน้ำล้อมรอบ ในระหว่างกระบวนการสร้างแนวสนามเพลาะล้อม กองกำลังจู่โจมสามารถถูกกำหนดโดยกองกำลังอื่น ซึ่งเป็นพันธมิตรของสถานที่ที่ถูกปิดล้อม เนื่องจากต้องใช้เวลานานมากในการบังคับให้ยอมจำนน ส่วนวงแหวนป้องกันของป้อม ด้านนอกวงแหวนของป้อมที่สร้างแนวสนามเพลาะล้อม ที่เรียกว่าคอนทราวัลเลชัน บางครั้งก็ใช้เพื่อป้องกันผู้โจมตีจากภายนอกเช่นกัน
เมืองโบราณในตะวันออกกลางแสดงหลักฐานทางโบราณคดีของกำแพงเมืองที่มีป้อมปราการ ส่วนในช่วงยุครณรัฐของจีนโบราณ มีหลักฐานทั้งที่เป็นต้นฉบับและทางโบราณคดีของการล้อมที่ยืดเยื้อ ตลอดจนเครื่องปิดล้อมซึ่งใช้กับผู้พิทักษ์กำแพงเมือง นอกจากนี้ เครื่องปิดล้อมยังเป็นสิ่งที่ทำสืบต่อกันมาของกรีก-โรมัน ครั้นระหว่างสมัยฟื้นฟูศิลปวิทยาและสมัยใหม่ตอนต้น การทำสงครามปิดล้อมมีอิทธิพลเหนือการทำสงครามในทวีปยุโรป ส่วนเลโอนาร์โด ดา วินชี ได้มีชื่อเสียงจากการออกแบบป้อมสนามมากพอ ๆ กับงานศิลปะของเขา
โดยทั่วไปแล้ว การทัพในยุคกลางได้รับการออกแบบมาโดยมีการล้อมอย่างต่อเนื่อง ส่วนในยุคนโปเลียน การใช้ปืนใหญ่ที่มีพลังมากขึ้นทำให้ความหมายของป้อมสนามลดลง ครั้นในคริสต์ศตวรรษที่ 20 ความสำคัญของการล้อมแบบคลาสสิกได้ลดลง ด้วยการถือกำเนิดของการสงครามเคลื่อนที่ ฐานที่มั่นที่มีป้อมปราการเพียงแห่งเดียวไม่ชี้ขาดอย่างที่เคยเป็นมาอีกต่อไป แม้ว่าการปิดล้อมแบบดั้งเดิมยังคงเกิดขึ้น แต่ก็ไม่ได้เกิดขึ้นบ่อยเหมือนเมื่อก่อนเนื่องจากการเปลี่ยนแปลงรูปแบบการรบ โดยหลักแล้วเป็นความง่ายในการส่งกำลังทำลายล้างจำนวนมากไปยังเป้าหมายอยู่กับที่ การล้อมสมัยใหม่มักเป็นผลมาจากสถานการณ์การจับกุมเชลยที่มีขนาดเล็กกว่า, กลุ่มติดอาวุธ หรือสถานการณ์การขัดขืนการจับกุมอย่างสุดขั้ว
หมายเหตุ.
<templatestyles src="Reflist/styles.css" />
อ่านเพิ่ม.
ประวัติศาสตร์นิพนธ์
แหล่งข้อมูลอื่น.
ฟังเสียงบทความนี้  
ไฟล์เสียงนี้ถูกสร้างขึ้นจากรุ่นของบทความ "การล้อม" เมื่อวันที่ Siege(part2of2).ogg และอาจไม่ใช่การแก้ไขล่าสุด
ดันเดอร์ มิฟฟลิน

ดันเดอร์ มิฟฟลิน เพเพอร์คอมพานี อิงค์  เป็นบริษัทสมมติที่ค้าขายกระดาษและอุปกรณ์สำนักงานในซีรีส์โทรทัศน์ของอเมริกาเรื่อง "ดิ ออฟฟิศ" เป็นบริษัทเทียบเท่าของเวอร์นนัม ฮ็อก (Wernham Hogg) ในต้นฉบับซีรีส์จากบริเตน และ Papiers Jennings กับ Cogirep ในฉบับดัดแปลงของแคนาดาฝรั่งเศส และ ฝรั่งเศส ตามลำดับ แรกเริ่มเดิมที่ ดันเดอร์ มิฟฟลินเป็นบริษัทสมมติทั้งหมด แต่ในท้ายที่สุดชื่อแบรนด์ได้ถูกนำไปใช้เพื่อเป็นสินค้าของสเตเปิลส์ และผู้ค้าอุปกรณ์สำนักงานอื่น ๆ
มีเว็บไซต์สองเว็บที่สร้างขึ้นเพื่อสนับสนุนบริษัทสมมตินี้ อันหนึ่งเป็นภาพของเว็บไซต์สาธารณะ และอีกเว็บที่จงใจทำให้เหมือนอินทราเน็ตของบริษัท NBC จำหน่ายสินค้าทางการจากดันเดอร์ มิฟฟลิน บนเว็บทางการของสตูดิโอ โลโกของบริษัทปรากฏตามสถานที่ต่าง ๆ ในดาวน์ทาวน์สแครนทัน รัฐเพนซิลเวเนีย สถานที่ในเรื่องของโชว์ สแครนทันกลายเป็นเมืองที่เป็นที่รู้จักในระดับนานาชาติจากดันเดอร์ มิฟฟลิน หลังโชว์ถูกปล่อยในระดับนานาชาติ ในสุนทรพจน์เนื่องในวันเซนต์แพทริก ปี 2008 ในย่านซับเอิร์บของดิกซันซิที นายกรัฐมนตรีไอร์แลนด์ในขณะนั้น เบอร์ที แอเฮิร์น เคยพูดถึงออฟฟิศสมมติในเมืองสแครนทัน
ในตอน "Dunder Mifflin Infinity" ของซีซันที่ 4 มีการระบุว่าบริษัทก่อตั้งขึ้นในปี 1949 โดยรอเบิร์ท ดันเดอร์ (แสดงโดยจอห์น อิงเกิล) และรอเบิร์ท มิฟฟลิน โดยตั้งขึ้นดั้งเดิมเพื่อจะขายบรักเค็ทที่ใช้ในงานก่อสร้าง ในตอน "Company Picnic" ของซีซันที่ 5 ระบุว่าผู้ร่วมก่อตั้งพบกันขณะทัวร์ดาร์ทมัธคอลเลจ ใน "ยูเอสนิวส์แอนด์เวิลด์รีพอร์ท" เปรียบเทียบดันเดอร์ มิฟฟลินกับบริษัทจริงหลายบริษัทที่มีขนาดพอกัน โดยระบุว่า "บริษัทกำลังเผชิญหน้ากับตลาดที่มีการแข่งขันสูงขึ้นเรื่อย ๆ เช่นเดียวกับบริษัทเล็ก ๆ อื่น ๆ อีกหลายแห่ง บริษัทไม่สามารถต่อสู้กับราคาขายที่ต่ำของคู่แข่งระดับบิกบ็อกซ์ อย่างสเตเพิลส์, ออฟฟิซแมกซ์ และ ออฟฟิซดีโพ และบริษัทเองก็ดูเหมือนจะกำลังกรีดเลือดลูกค้าบริษัทที่โฟกัสกับการลดค่าใช้จ่ายเช่นกัน"
เขตฝูเถียน

เขตฝูเถียน (ยฺหวิดเพ็ง: "fuk1tin4 keoi1") เป็นหนึ่งในสิบเขตของเชินเจิ้น มณฑลกวางตุ้ง ประเทศจีน ตั้งอยู่ใจกลางเขตเศรษฐกิจพิเศษเชินเจิ้น เขตนี้เป็นที่ตั้งของรัฐบาลและคณะกรรมการพรรคเทศบาลเชินเจิ้น ซึ่งเป็นย่านศูนย์กลางธุรกิจที่สำคัญของเชินเจิ้น มีพื้นที่ทั้งหมด 78.8 ตารางกิโลเมตร และจากการสำมะโนประชากรในปี ค.ศ. 2018 มีประชากร 1,633,700 คน
เขตฝูเถียนเป็นพื้นที่ย่านศูนย์กลางธุรกิจเป็นที่ตั้งของตึกระฟ้าจำนวนมากและอาคารที่สำคัญที่สุดของเชินเจิ้นเช่น แซ็กพลาซ่า, ไชนาเมอร์ชานส์แบงก์ทาวเวอร์ ศูนย์การเงินนานาชาติผิงอัน ซึ่งเป็นอาคารที่สูงเป็นอันดับสองของจีนและอันดับที่สี่ที่สูงที่สุดในโลก หอสมุดเชินเจิ้น หอแสดงคอนเสิร์ตเชินเจิ้น อาคารธนาคารเพื่อการพัฒนาเชินเจิ้น และศาลาว่าการนครเชินเจิ้น
แนนนา บลอนเดลล์

แนนนา โอเรียนา บลอนเดลล์ (เกิด 6 สิงหาคม พ.ศ. 2529) เป็นนักแสดงชาวสวีเดน เธอได้แสดงบนเวที โทรทัศน์ และภาพยนตร์ และเธอจะได้ปรากฎตัวในภาพยนตร์เรื่อง"แบล็ค วิโดว์"ของมาร์เวลสตูดิโอส์
การศึกษา.
เธอสำเร็จการศึกษาจากสถาบันศิลปะการละครแห่งสตอกโฮล์ม
ยูฟ่ายูโรปาคอนเฟอเรนซ์ลีก ฤดูกาล 2021–22 รอบคัดเลือกและรอบเพลย์ออฟ (ตัวแทนที่ชนะเลิศจากลีก)

หน้านี้สรุป ตัวแทนที่ชนะเลิศจากลีก แต่ละนัดของ ยูฟ่ายูโรปาคอนเฟอเรนซ์ลีก ฤดูกาล 2021–22 รอบคัดเลือกและรอบเพลย์ออฟ.
แต่ละเวลาคือ CEST , ตามที่ระบุไว้โดยยูฟ่า (เวลาท้องถิ่น, ถ้าแตกต่าง, คืออยู่ในวงเล็บ).
รอบคัดเลือกรอบสอง.
สรุปผลการแข่งขัน.
<section begin=Q2 />
แมตช์.
"รวมผลสองนัด เตอูตา ชนะ 3–2."
"รวมผลสองนัด ริกา ชนะ 3–0."
"รวมผลสองนัด มัคคาบีไฮฟา ชนะ 7–2."
"รวมผลสองนัด เอชบี ทอร์ชาฟน์ ชนะ 6–0."
"รวมผลสองนัด ลินฟีลด์ ชนะ 4–0."
"รวมผลสองนัด ฟอลา แอ็ช ชนะ 3–1."
"รวมผลสองนัด ฮิเบอร์เนียนส์ ชนะ 7–3."
"รวมผลสองนัด ปริชตินา ชนะ 6–5."
"รวมผลสองนัด โบโด/กลิมต์ ชนะ 6–0."
รอบคัดเลือกรอบสาม.
สรุปผลการแข่งขัน.
<section begin=Q3 />
<section end=Q3 />
แมตช์.
"รวมผลสองนัด มัคคาบีไฮฟา ชนะ 7–3."
"รวมผลสองนัด ฟอา แอ็ช ชนะ 4–2."
"รวมผลสองนัด แชมร็อกโรเวอส์ ชนะ 3–0."
"รวมผลสองนัด ริกา ชนะ 4–2."
"รวมผลสองนัด โบโด/กลิมต์ ชนะ 3–2."
รอบเพลย์ออฟ.
สรุปผลการแข่งขัน.
<section begin=PO />
แมตช์.
"รวมผลสองนัด โบโด/กลิมต์ ชนะ 3–2."
"รวมผลสองนัด มัคคาบี ไฮฟา ชนะ 7–3."
"รวมผลสองนัด ฟลอรา ชนะ 5–2."
"รวมผลสองนัด ลินคอล์น เรด อิมป์ส ชนะ 4–2."
"รวมผลสองนัด ไครัต ชนะ 7–2."
หมายเหตุ.
<templatestyles src="Reflist/styles.css" />
โอลิเวียร์ ริชเตอร์ส

โอลิเวียร์ ริชเตอร์ส (เกิด 5 กันยายน พ.ศ. 2532) เป็นนักเพาะกาย นักแสดง นายแบบชาวดัตช์ และเป็นผู้ก่อตั้งและซีอีโอของ Muscle Meat เขามีชื่อเสียงจากความสูง 221 เซนติเมตรและรูปร่างที่สูงตระหง่าน เขาถ่ายแบบขึ้นปกนิตยสาร"เมนส์เฮลต์" เนเธอร์แลนด์ฉบับเดือนพฤศจิกายน พ.ศ. 2561 และเป็นหัวข้อของสารคดีให้นิตยสาร เขาได้รับการสัมภาษณ์ในรายการ "กู้ดมอร์นิ่งบริเตน" ในเดือนเมษายน พ.ศ. 2562 ซึ่งได้มีการพูดคุยถึงบทบาทการแสดงที่กำลังจะมาถึงของเขา และเขาได้เปิดเผยว่า ริชาร์ด คีล เป็นแรงบันดาลใจของเขา ซึ่งนักแสดงที่มีส่วนสูงเท่ากันซึ่งได้แสดงเป็นลูกน้องของจอวส์ ในภาพยนตร์"เจมส์ บอนด์" สองเรื่อง
ในปี พ.ศ. 2562 มีการประกาศว่าริชเตอร์สได้รับบทในภาพยนตร์ปี พ.ศ. 2564 เรื่อง "แบล็ค วิโดว์" ในบทบาทรอง และเขาจะปรากฏตัวในเรื่อง "เดอะคิงส์แมน" และ "หลุยส์ เวน"
มิเชล ลี

มิเชล ลี (เกิด 2 สิงหาคม พ.ศ. 2521) (หรือที่รู้จักในชื่อ มิเชล ชาร์ลีน ลี และมิเชล ซี. ลี) เป็นศิลปินด้านศิลปะการต่อสู้ สตันท์หญิง และนักแสดงชาวอเมริกัน ตั้งแต่ช่วงต้นทศวรรษ 2000 ลีได้จัดเตรียมงานสตันท์และการจับภาพเคลื่อนไหวให้กับภาพยนตร์ ละครชุดทางโทรทัศน์ และวิดีโอเกมหลายสิบเรื่อง และยังแสดงบทบาทของ เอดา วอง ในเรื่อง "เรซิเดนต์อีวิล 6" และ Mileena ในฤดูกาลที่สองของ ""
จอสก์

จอสก์  หรือ แบนแดเรจอสก์  เป็นเมืองหลักของเทศมณฑลจอสก์ จังหวัดโฮร์โมซกอน ประเทศอิหร่าน จากสำมะโน พ.ศ. 2549 เมืองนี้มีประชากร 11,133 คนใน 2,406 ครัวเรือน
จอสก์เป็นเมืองท่าที่ตั้งอยู่ที่ริมอ่าวโอมาน ห่างจากเตหะรานไปทางทิศใต้ประมาณ ทำหน้าที่เป็นเมืองหลักของเทศมณฑลจอสก์ และเป็นที่ตั้งฐานทัพแห่งหนึ่งของกองทัพเรืออิหร่านซึ่งตั้งขึ้นในวันที่ 28 ตุลาคม พ.ศ. 2551
ฐานทัพนี้ทำให้กองทัพเรืออิหร่านสามารถควบคุมช่องแคบฮอร์มุซเพื่อไม่ให้ "ศัตรู" ผ่านเข้าไปในอ่าวเปอร์เซียได้
ตำบลจอสก์

จอสก์  เป็นตำบลในอำเภอกลาง เทศมณฑลจอสก์ จังหวัดโฮร์โมซกอน ประเทศอิหร่าน แบ่งออกเป็น 23 หมู่บ้าน จากสำมะโน พ.ศ. 2549 ตำบลนี้มีประชากร 6,392 คนใน 1,239 ครัวเรือน
จอสเคโคฮ์เน

จอสเคโคฮ์เน  เป็นหมู่บ้านในตำบลจอสก์ อำเภอกลาง เทศมณฑลจอสก์ จังหวัดโฮร์โมซกอน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 899 คนใน 200 ครัวเรือน
คิม ย็อง-แด

คิม ย็อง-แด (เกิด 2 มีนาคม พ.ศ. 2539) เป็นนักแสดงชาวเกาหลีใต้ เขามีชื่อเสียงจากละครมัธยมปลายเรื่อง "เอ็กตราออดินารียู" ทางช่อง เอ็มบีซี (2019) ไม่นานมานี้ เขาได้แสดงในซีรีส์ทาง SBS เรื่อง (2020) และละครโทรทัศน์เรื่อง "ชีทออนมีอิฟยูแคน" ทางช่อง KBS2 (2020)
วัดบุญบางสิงห์

วัดบุญบางสิงห์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสวนพริกไทย อำเภอเมืองปทุมธานี จังหวัดปทุมธานี
วัดบุญบางสิงห์ได้รับอนุญาตตั้งวัดเมื่อวันที่ 3 กันยายน พ.ศ. 2535 ผู้ขออนุญาตให้สร้างวัดคือ นางสมบุญ นิลกร มีเจ้าอาวาสรูปแรกคือ พระครูบุญมังคลาจาร (สมศักดิ์ มงฺคโล) ท่านยังเป็นผู้ออกแบบและดำเนินการก่อสร้างอุโบสถด้วยตัวท่านเอง นอกจากนั้นท่านยังได้สร้างวัตถุมงคล เช่น ตะกรุดมหารูด ตำรา อาจารย์เที่ยง น่วมมานา เบี้ยแก้ ตำราอาจารย์เที่ยง น่วมมานา ตุ๊กแก 2 หาง และนางกวักพลังสอง เป็นต้น จากนั้นเมื่อท่านอาพาธเจ้าคณะจังหวัดปทุมธานี มีการแต่งตั้งเจ้าอาวาสรูปใหม่ คือ พระครูมหาสุริยัน ธมฺมทสฺสี ป.ธ.6 จากวัดเขียนเขต
เอตเทลอออต

เอตเทลอออต  เป็นหนังสือพิมพ์รายวันภาษาเปอร์เซียที่ตีพิมพ์ในประเทศอิหร่าน โดยเป็นหนึ่งในสิ่งตีพิมพ์ที่เก่าแก่ที่สุดของประเทศ และเป็นหนังสือพิมพ์ภาษาเปอร์เซียที่เก่าแก่ที่สุดในโลกที่ยังดำเนินการอยู่ โดยมีจุดยืนอนุรักษนิยม และเน้นด้านการเมือง วัฒนธรรม สังคม และเศรษฐกิจ ก่อนการปฏิวัติใน ค.ศ. 1979 หนังสือพิมพ์นี้มีความเกี่ยวข้องกับ Abbas Masoudi (ค.ศ. 1895–1974) ผู้ก่อตั้งคนสำคัญ
โคเมฮร์

โคเมฮร์  เป็นหมู่บ้านในตำบลโคเมฮร์ เทศมณฑลเซพีดอน จังหวัดฟอร์ส ประเทศอิหร่าน จากสำมะโน พ.ศ. 2549 หมู่บ้านนี้มีประชากร 1,722 คนใน 379 ครัวเรือน
ประวัติ.
ในช่วงพายุหิมะในประเทศอิหร่าน ค.ศ. 1972 หมู่บ้านนี้ถูกฝังในหิมะ โดยไม่มีผู้รอดชีวิต
วัดสุวรรณจินดาราม

วัดสุวรรณจินดาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลคูบางหลวง อำเภอลาดหลุมแก้ว จังหวัดปทุมธานี มีที่ดินตั้งวัดเนื้อที่ 11 ไร่ 3 งาน 18 ตารางวา มีที่ธรณีสงฆ์จำนวน 1 แปลง เนื้อที่ 4 ไร่ 3 งาน 52 ตารางวา มีสะพานจากที่ตั้งวัดออกไปสู่ถนนสาธารณะ สร้างเมื่อประมาณ พ.ศ. 2503
วัดสุวรรณจินดารามเริ่มสร้างเมื่อ พ.ศ. 2489 โดยมีนายทองคำ เนินกร่าง เป็นผู้รายงานขอสร้างวัด พร้อมกับมีผู้ร่วมดำเนินการอีก 5 คน คือ นายเลื่อน โพธิ์เขียว นายปุ้ม ธัญญวิกัย นายอยู่ ใจมั่น นายโป๊ะ กล้าหาญ นายทรง ธัญญวิกัย โดยที่ดินสร้างวัด นายเทียบและนางจ่าง สมประสงค์ บริจาคเนื้อที่ 6 ไร่ ได้ซื้อเพิ่มเติมอีก 5 ไร่เศษ กระทรวงศึกษาธิการประกาศตั้งวัดเมื่อวันที่ 2 มีนาคม พ.ศ. 2490 ตั้งนามวัดว่า "วัดสุวรรณจินดาราม" เพื่อเป็นเกียรติแก่นายทองคำ เนินกร่าง ผู้เป็นหัวหน้าที่คิดริเริ่มสร้างวัด แรกเดิมชาวบ้านนิยมเรียกว่า วัดใหม่ ได้รับพระราชทานวิสุงคามสีมาเมื่อวันที่ 19 กุมภาพันธ์ พ.ศ. 2491 เขตวิสุงคามสีมากว้าง 40 เมตร ยาว 50 เมตร ทางวัดยังได้เปิดสอนพระปริยัติธรรมตั้งแต่ พ.ศ. 2515
อาคารเสนาสนะที่สำคัญ ได้แก่ อุโบสถกว้าง 8 เมตร ยาว 23 เมตร สร้างเมื่อ พ.ศ. 2506 ภายในมีพระประธาน 2 องค์ หน้าตักกว้าง 1.02 เมตร เป็นพระพุทธรูปแบบสุโขทัย อีกองค์หนึ่งเป็นแบบเชียงแสน หน้าตักกว้าง 1.08 เมตร จอมพลสฤษดิ์ ธนะรัชต์และท่านผู้หญิงวิจิตรา ธนะรัชต์สร้างถวายไว้ กุฏิสงฆ์จำนวน 7 หลัง เป็นอาคารไม้และครึ่งตึกครึ่งไม้ หอสวดมนต์ ศาลาการเปรียญ และศาลาท่าน้ำ
ตำบลคอคอน

คอคอน  เป็นตำบลในอำเภอกลาง เทศมณฑลโบเยร์แอฮ์แมด จังหวัดโคฮ์กีลูเยและบูเยแรฮ์แมด ประเทศอิหร่าน แบ่งออกเป็น 16 หมู่บ้าน จากสำมะโน พ.ศ. 2549 หมู่บ้านนี้มีประชากร 2,281 คนใน 497 ครัวเรือน
ประวัติ.
ในช่วงพายุหิมะในประเทศอิหร่าน ค.ศ. 1972 หลายหมู่บ้านในตำบลนี้ถูกฝังในหิมะ โดยไม่มีผู้รอดชีวิต
วัดรางกำหยาด

วัดรางกำหยาด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางภาษี อำเภอบางเลน จังหวัดนครปฐม เนื้อที่ตั้งวัด 17 ไร่ ที่ธรณีสงฆ์ 46 ไร่ 56 ตารางวา 
ชื่อรางกำหยาด หมายถึง ร่องน้ำฝนที่ไหลตามธรรมชาติ เพราะในปัจจุบัน คลองรางกำหยาดซึ่งเป็นรางน้ำ ไหลตามธรรมชาติ ยังปรากฏอยู่หลังโรงเรียนวัดรางกำหยาด ห่างไปทางทิศเหนือประมาณ 300 เมตร มูลเหตุที่จะสร้างวัดรางกำหยาด เนื่องจากประชาชนที่อาศัยอยู่ในแถบถิ่นนั้น มีความเลื่อมใสศรัทธาในบวรพุทธศาสนา พิจารณาเห็นว่าในท้องถิ่นนี้น่าจะได้มีวัดไว้สักแห่งหนึ่ง นายตาล สุพรรณไพ กับนายฟ้ง ท่านทั้งสองได้ อุทิศที่ดินของตนให้เป็นที่สำหรับสร้างวัดคนละครึ่ง เป็นเนื้อที่ 16 ไร่ 26 ตารางวา พร้อมทั้งได้ชักชวนประชาชนมาประชุมปรึกษาหารือ ในการสร้างวัดขึ้น เริ่มแรก ได้ช่วยกันหักร้างถางพงสร้างเป็นสำนักสงฆ์ขึ้นก่อน โดยสร้างกุฏิหลังเล็กๆ ขึ้น เป็นที่สำหรับ พระสงฆ์ได้พักอาศัย หลังคามุงด้วยแฝกเริ่มสร้างเมื่อ พ.ศ. 2435 เมื่อแรกตั้งเป็นสำนักสงฆ์ มีชื่อว่า สำนักสงฆ์รางกำหยาด หรือสำนักสงฆ์อะไรหลักฐานไม่ปรากฏ เมื่อได่หักร้างถางพงและสร้างกุฏิสงฆ์เสร็จแล้วก็ได้นิมนต์ให้ หลวงพ่อแฉ่ง มาเป็นเจ้าอาวาสและจำพรรษาอยู่ที่สำนักสงฆ์แห่งนี้พร้อมด้วย หลวงตาเดื่อย
วัดรางกำหยาดตั้งวัดเมื่อ พ.ศ. 2459 ได้รับพระราชทานวิสุงคามสีมาเมื่อวันที่ 26 กันยายน พ.ศ. 2544 มีปูชนียวัตถุที่สำคัญ คือ หลวงพ่อบางว้าอัญเชิญมาจากวัดอมรินทรารามวรวิหาร
วัดบึงลาดสวาย

วัดบึงลาดสวาย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางภาษี อำเภอบางเลน จังหวัดนครปฐม มีเนื้อที่ตั้งวัด 37 ไร่ 2 งาน ที่ธรณีสงฆ์ 9 ไร่ 3 งาน
วัดบึงลาดสวายประกาศตั้งวัดเมื่อวันที่ 5 เมษายน พ.ศ. 2457 ได้รับพระราชทานวิสุงคามสีมาเมื่อวันที่ 20 พฤศจิกายน พ.ศ. 2467 
วัดบึงลาดสวายเป็นวัดของชุมชนชาวมอญ เป็นหนึ่งใน 7 วัดที่ชุมชนมอญกระทุ่มมืดสร้างไว้ มีเสาหงส์แสดงสัญลักษณ์วัดมอญ นับเป็นวัดที่ยึดถือขนบประเพณีแบบมอญไว้อย่างค่อนข้างสมบูรณ์ เช่น การสวดมนต์ ทำวัตรของพระภิกษุสามเณร จะสวดเป็นภาษามอญทั้งหมด มีประเพณีชาวมอญ เช่น ประเพณีการเผาศพพระมอญ ประเพณีตักบาตรน้ำผึ้ง ประเพณีตักบาตรดอกไม้ (ชอนกาว) ประเพณีสงกรานต์ไทยรามัญมีพิธีสรงน้ำพระแบบไทยรามัญ
แขวง (ประเทศเวียดนาม)

แขวง ("เฝื่อง"; จื๋อโนม: 坊) เป็นเขตการปกครองระดับที่สามของประเทศเวียดนาม ซึ่งอยู่ในระดับเดียวกับเมืองระดับตำบล ("thị trấn") และตำบล ("xã")
แขวงอยู่ภายใต้เขตการปกครองระดับที่สองซึ่งได้แก่ เมืองระดับอำเภอ หรือนครภายใต้จังหวัด หรือเขตของนครภายใต้ส่วนกลาง
เมื่อวันที่ 10 กุมภาพันธ์ ค.ศ. 2024 ประเทศเวียดนามมีแขวงทั้งสิ้น 1,724 แขวง ซึ่งในนครโฮจิมินห์มี 210 แขวง และฮานอยมี 160 แขวง
วัดทัพหลวง (จังหวัดนครปฐม)

วัดทัพหลวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทัพหลวง อำเภอเมืองนครปฐม จังหวัดนครปฐม
วัดทัพหลวง เดิมชื่อ วัดแปดโรง ตามชื่อของหมู่บ้านซึ่งมีชาวบ้านมาปลูกสร้างเป็นแบบบ้านหลังคามุงแฝกอยู่ 8 หลัง ส่วนชื่อวัดทัพหลวงตามชื่อตำบลที่ฝ่ายบ้านเมืองตั้งให้ สันนิษฐานว่าในสมัยสมเด็จพระเจ้าตากสินมหาราช (พ.ศ. 2310-2315) ได้ยกกองทัพมาถึง ณ ที่ตำบลทัพหลวง และคงได้หยุดไพร่พล ณ ที่แห่งนี้ ซึ่งใกล้กับบริเวณวัด สภาพพื้นที่ของวัดทัพหลวงในขณะนั้น เป็นพื้นที่แห้งแล้ง ไม่มีระบบชลประทานเหมือนในปัจจุบันนี้ การเพาะปลูกในขณะนั้นจึงไม่ได้ผลผลิต เป็นเหตุให้ประชาชนยากจน พระภิกษุที่จำพรรษาในวัดทัพหลวงต้องทนลำบากเพราะขาดแคลนน้ำ อยู่ในสภาพอดยาก อันเนื่องมาจากการทำบุญใส่บาตรของประชาชนน้อยลงเพราะความยากจนของชาวบ้าน เป็นเหตุให้พระภิกษุในวัดทัพหลวงย้ายไปจำพรรษาวัดอื่น
วัดทัพหลวงเริ่มก่อสร้างขึ้นเมื่อ พ.ศ. 2460 โดยมีนายอ่อน แป้นห้วยไผ่ อุทิศที่ดินถวายประมาณ 15 ไร่ ในระยะแรกได้สร้างศาลาการเปรียญขึ้น 1 หลัง ต่อมาถูกไฟไหม้ ต่อมาพระภิกษุนาค ได้ชักชวนชาวบ้านดำเนินการก่อสร้างศาลาการเปรียญขึ้นใหม่และได้ปกครองวัดมาอีก 1 ปี ต่อมา พ.ศ. 2461 วัดนี้ต้องถูกยุบ เนื่องจากไม่ได้ขออนุญาตสร้างวัดต่อคณะสงฆ์อย่างถูกต้อง จน พ.ศ. 2462 นายอ่อน แป้นห้วยไผ่ ได้เป็นหัวเรี่ยวหัวแรงชักชวนประชาชนดำเนินการก่อสร้างวัดขื้นใหม่อีกครั้งหนึ่ง และได้ขออนุญาตตั้งวัดอย่างถูกต้องต่อคณะสงฆ์ซึ่งก็ได้รับอนุญาตให้จัดตั้งได้ ชาวบ้านได้นิมนต์ พระภิกษุเรียบ จากวัดหนองปลาหมอ อำเภอบ้านโปร่ง จังหวัดราชบุรี มาเป็นผู้ปกครองวัด ในสมัยพระภิกษุเกิด จนฺทสโร เป็นเจ้าอาวาส ท่านได้เริ่มก่อสร้าง ศาลาการเปรียญ กุฏิสงฆ์ หอฉัน ศาสนสถานและศาสนวัตถุต่าง ๆ ยังเป็นผู้ริเริ่มสร้างโรงเรียนประชาบาลวัดทัพหลวงในปัจจุบัน วัดได้รับพระราชทานวิสุงคามสีมาเมื่อวันที่ 22 ตุลาคม พ.ศ. 2471
มะเค็ด

มะเค็ด ก๊กม่วน เพชฌฆาตสีทอง (ชื่อวิทยาศาสตร์: "Gelsemium elegans") เป็นพืชสกุล "Gelsemium" ลักษณะเป็นไม้เถาหรือไม้รอเลื้อย ใบเดี่ยวออกตรงข้าม แผ่นใบรูปไข่แกมรูปใบหอก กว้าง 1–5 เซนติเมตร ยาว 5–6 เซนติเมตร ปลายใบแหลม โคนใบสอบหรือมน ขอบใบเรียบ ดอกออกเป็นช่อกระจุกแยกแขนงตามปลายกิ่ง ยาวได้ถึง 12 เซนติเมตร โคนช่อดอกและโคนดอกมีใบประดับเล็ก ๆ ดอกสีเหลืองหรือสีเหลืองอมส้ม กลีบเลี้ยงรูปไข่ 5 กลีบ กว้าง 1–1.5 มิลลิเมตร ยาว 2–2.5 มิลลิเมตร กลีบดอกโคนติดกันเป็นหลอดยาว 7–9 มิลลิเมตร ปลายแยก 5 กลีบ กว้าง 3–5 มิลลิเมตร ยาว 4–6 มิลลิเมตร เกสรตัวผู้ 5 อัน ก้านชูอับเรณูยาว 3–14 มิลลิเมตร รังไข่อยู่เหนือชั้นกลีบดอก มี 2 ช่อง ก้านเกสรตัวเมียยาว 8–12 มิลลิเมตร ผลแบบแห้งแตก รูปรีแกมขอบขนาน กว้าง 3–4 มิลลิเมตร ยาว 4–10 มิลลิเมตร ภายในมีเมล็ดรูปรีขนาดเล็กมาก 8–10 เมล็ด
มะเค็ดกระจายพันธุ์ในเอเชียตะวันออกและเอเชียตะวันออกเฉียงใต้ ในประเทศไทยพบตามป่าดิบเขาและป่าดิบชื้น ความสูง 600–1500 เมตรเหนือระดับน้ำทะเล น้ำยางของมะเค็ดมีสารแอลคาลอยด์พิษ เช่น เจลเซมีน เจลเซมิซีน เจลเซวิรีน คูมีนและคูมินีน ทำให้สมองมึนงง รู้สึกสับสน กระตุ้นระบบประสาทส่วนกลาง สั่นและชัก ในค.ศ. 2012 มีรายงานผู้เสียชีวิตจากภาวะหัวใจหยุดเต้นหลังได้รับพิษชนิดนี้ในประเทศจีน
กีฬาฟุตบอลในโอลิมปิกฤดูร้อน 2020 – รอบชิงชนะเลิศ ทีมชาย

ฟุตบอลโอลิมปิกฤดูร้อน 2020 รอบชิงชนะเลิศ เป็นการแข่งขันฟุตบอลทีมชายรอบชิงชนะเลิศในโอลิมปิกฤดูร้อน 2020 เพื่อตัดสินผู้ชนะการแข่งขันฟุตบอลชายในโอลิมปิกฤดูร้อน 2020 ที่ประเทศญี่ปุ่น การแข่งขันครั้งนี้จะเป็นรอบชิงชนะเลิศครั้งที่ 25 ของการแข่งขันฟุตบอลชายในโอลิมปิก ซึ่งเป็นการแข่งขันทุกสี่ปีที่แข่งขันโดยฟุตบอลทีมชาติชายของสมาคมสมาชิกของสหพันธ์ฟุตบอลนานาชาติ (ฟีฟ่า) เพื่อตัดสินเหรียญทองโอลิมปิก การแข่งขันจะจัดขึ้นที่สนามกีฬานานาชาติโยโกฮามะในเมืองโยโกฮามะ ประเทศญี่ปุ่น ในวันที่ 7 สิงหาคม พ.ศ. 2564 การแข่งขันรอบชิงชนะเลิศครั้งนี้เป็นการพบกันระหว่างแชมป์เก่า บราซิล กับสเปน
นับตั้งแต่ที่กีฬาฟุตบอลในโอลิมปิกเปลี่ยนมาจำกัดอายุผู้เล่นไม่เกิน 23 ปีในปี 1992 บราซิลได้เข้าชิงเหรียญทองมาแล้วสองครั้งติดต่อกัน พวกเขาพ่ายแพ้ต่อเม็กซิโกในปี 2012 ก่อนที่จะกลับมาคว้าเหรียญทองได้ในปี 2016 สเปนได้ลงเล่นในรอบชิงชนะเลิศรายการนี้สองครั้ง หนึ่งในนั้นคือครั้งที่พวกเขาคว้าเหรียญทองในปี 1992 ที่พวกเขาเป็นเจ้าภาพ อีกครั้งคือครั้งที่พ่ายแพ้ต่อแคเมอรูนในปี 2000
นี่เป็นครั้งแรกที่ทั้งสองทีมพบกันในรอบชิงเหรียญทองของโอลิมปิกฤดูร้อน ก่อนหน้านี้ ทีมชุดใหญ่ของทั้งคู่พบกันมาแล้วในฟีฟ่าคอนเฟเดอเรชันส์คัพ 2013 นัดชิงชนะเลิศ ซึ่งบราซิลเอาชนะแชมป์โลกเก่าอย่างสเปนไปได้ 3–0 นอกจากนี้ ทั้งคู่ยังเคยพบกันในนัดชิงชนะเลิศฟุตบอลเยาวชนชิงแชมป์โลกปี 1985 และ 2003 และฟุตบอลโลกเยาวชนอายุไม่เกิน 17 ปี 2003 โดยบราซิลเป็นฝ่ายเอาชนะไปได้ทั้งหมด
สนามแข่งขัน.
การแข่งขันจะจัดขึ้นที่สนามกีฬานานาชาติโยโกฮามะในโยโกฮามะ จังหวัดคานางาวะ สนามแห่งนี้เคยใช้จัดการแข่งขันฟุตบอลระหว่างประเทศมาแล้ว ได้แก่ รอบรองชนะเลิศและรอบชิงชนะเลิศในฟีฟ่าคอนเฟเดอเรชันส์คัพ 2001 และการแข่งขันสามนัดในฟุตบอลโลก 2002 ซึ่งรวมถึงรอบชิงชนะเลิศที่ทีมชาติบราซิลชุดใหญ่ชนะเลิศในบั้นปลาย
การแข่งขัน.
<onlyinclude>
<section begin=Gold /><section end=Gold /></onlyinclude>
การประท้วงในประเทศคิวบา พ.ศ. 2564

การประท้วงต่อต้านรัฐบาลคิวบาและพรรคคอมมิวนิสต์คิวบากำลังดำเนินอยู่ในประเทศคิวบานับตั้งแต่ 11 กรกฎาคม 2021 เกิดจากการขาดแคลนอาหารและยา ประกอบกับความล้มเหลวของรัฐบาลในการรับมือต่อการระบาดของโรคโควิด-19 ถือกันว่าการประท้วงนี้เป็นการประท้วงต่อต้านรัฐบาลที่ใหญ่ที่สุดในคิวบานับตั้งแต่มาเลกอนนาโซเมื่อปี 1994 ข้อมูลจาก 14 กรกฎาคม พบว่ามีผู้ประท้วงเสียชีวิต 1 รายระหว่างการปะทะกับตำรวจ ในขณะที่บางสื่อรายงานประมาณผู้เสียชีวิตอยู่ที่ 5 ราย
หลังจากการประท้วงเริ่มต้นขึ้นเมื่อวันที่ 11 กรกฎาคม 2021 รัฐบาลคิวบาได้ตอบโต้ด้วยการปิดกั้นอินเทอร์เน็ตและสื่อสังคมออนไลน์ เพื่อจำกัดการเผยแพร่ภาพและข้อมูลเกี่ยวกับการชุมนุม โดยเฉพาะในแพลตฟอร์มที่ได้รับความนิยมอย่าง Facebook, WhatsApp และ Telegram[9] รัฐบาลยังได้ส่งกำลังเจ้าหน้าที่ความมั่นคงเข้าควบคุมพื้นที่ชุมนุม พร้อมจับกุมผู้ประท้วงหลายร้อยคน รวมถึงนักเคลื่อนไหว นักข่าว และประชาชนทั่วไปที่มีส่วนร่วมในการประท้วง[10]
องค์การสิทธิมนุษยชนและรัฐบาลจากหลายประเทศ รวมถึงสหรัฐอเมริกาและสหภาพยุโรป ได้ออกแถลงการณ์แสดงความกังวลต่อสถานการณ์สิทธิมนุษยชนในคิวบา และเรียกร้องให้รัฐบาลคิวบาเคารพเสรีภาพในการแสดงความคิดเห็นและการชุมนุมโดยสงบ[11]
แม้ว่ารัฐบาลคิวบาจะกล่าวโทษการคว่ำบาตรทางเศรษฐกิจของสหรัฐอเมริกาว่าเป็นสาเหตุของความยากจนและวิกฤตในประเทศ แต่ผู้ประท้วงจำนวนมากแสดงความไม่พอใจต่อการบริหารจัดการที่ล้มเหลวของรัฐบาล และเรียกร้องให้มีการเปลี่ยนแปลงทั้งในด้านเศรษฐกิจและการเมือง[12]
การประท้วงครั้งนี้นับเป็นจุดเปลี่ยนสำคัญในประวัติศาสตร์ร่วมสมัยของคิวบา และเผยให้เห็นถึงแรงกดดันภายในประเทศที่เพิ่มขึ้นต่อระบบการปกครองที่ดำรงอยู่มากว่า 60 ปี.
ตำบลเมืองพาน (อำเภอบ้านผือ)

ตำบลเมืองพาน เป็นตำบลหนึ่งในสิบสามตำบลของอำเภอบ้านผือ จังหวัดอุดรธานี ทั้งพื้นที่ของตำบลเมืองพานบริหารโดยองค์การบริหารส่วนตำบลเมืองพาน
ประวัติ.
ชุมชนที่เมืองพาน ได้ตั้งขึ้นอย่างน้อยประมาณ 150 ปีมาแล้ว โดยมีผู้นำเข้ามาตั้งหมู่บ้านได้แก่ พ่อตู้ใหญ่โย พานคำ , ตู้ทองใบ พานคำ , ตู้โจ ใหม่วงษ์ ,ตู้ต้น นันทะทอง ตู้สีดา ตู้หมอน ตู้วันดี คำพา ตู้ปา และ ตู้เกสร พูดเพราะ ซึ่งในครั้งแรกมีประมาณ 10 หลังคา ครัวเรือน โดยมีตู้โจเป็นผู้นำกลุ่ม แต่สำหรับชื่อหมู่บ้าน เมืองพาน นั้น เมื่อเกิดศึกฮ่อ พ่อแม่ ปู่ยา ตายาย อพยพมาจากเมืองแมด เมืองกาสี มาจากเมืองพวนฟากเวียงจันทร์ มาอยู่บ้านเมืองพานโดยเดินทางมาจากอำเภอศรีเชียงใหม่ ผ่านบ้านโพธิ์ตาก(กิ่งอำเภอโพธิ์ตาก) บ้านกลางใหญ่(ตำบลกลางใหญ่)บ้านติ้ว เข้าไปอยู่บ้านเมืองพาน มาในตอนหลังมีพวกลาวมาจากเมืองเลย(จังหวัดเลย) ซึ่งอพยพมาจากอำเภอเชียงคานบ้าง อำเภอวังสะพุงบ้าง เข้ามาหาที่ทำกิน เพราะทางเมืองเลยแห้งแล้งมาก จึงเกิดการประสมกลมกลืน ทางภาษาและวัฒนธรรม เพราะเป็นชาติพันธ์เดียวกันคือ ไทย – ลาว
การปกครอง.
การปกครองส่วนภูมิภาค.
ตำบลเมืองพานแบ่งการปกครองออกเป็น 16 หมู่บ้านได้แก่
<templatestyles src="Div col/styles.css"/>
การปครองส่วนท้องถิ่น.
ท้องที่ตำบลเมืองพาน ประกอบด้วยองค์กรปกครองส่วนท้องถิ่น 1 แห่ง ได้แก่
ตำบลนางัว (อำเภอน้ำโสม)

ตำบลนางัว เป็นตำบลหนึ่งในเจ็ดตำบลของอำเภอน้ำโสม จังหวัดอุดรธานี เดิมเป็นส่วนหนึ่งของตำบลน้ำโสม เป็นที่ตั้งของโรงเรียนน้ำโสมพิทยาคม ซึ่งเป็นโรงเรียนประจำอำเภอน้ำโสม
การปกครอง.
การปกครองส่วนภูมิภาค.
ตำบลนางัวแบ่งการปกครองออกเป็น 11 หมู่บ้านได้แก่
<templatestyles src="Div col/styles.css"/>
การปครองส่วนท้องถิ่น.
ท้องที่ตำบลนางัว ประกอบด้วยองค์กรปกครองส่วนท้องถิ่น 2 แห่ง ได้แก่
ตำบลน้ำโสม

ตำบลน้ำโสม เป็นตำบลหนึ่งในเจ็ดตำบลของอำเภอน้ำโสม จังหวัดอุดรธานี เดิมครอบคลุมทุกตำบลของอำเภอน้ำโสมและอำเภอนายูง ขึ้นกับอำเภอบ้านผือ
การปกครอง.
การปกครองส่วนภูมิภาค.
ตำบลน้ำโสมแบ่งการปกครองออกเป็น 18 หมู่บ้านได้แก่
<templatestyles src="Div col/styles.css"/>
การปกครองส่วนท้องถิ่น.
ท้องที่ตำบลน้ำโสม ประกอบด้วยองค์กรปกครองส่วนท้องถิ่น 2 แห่ง ได้แก่
ช็อกโกแลตสวิส

ช็อกโกแลตสวิส  เป็นช็อกโกแลตที่ผลิตในประเทศสวิตเซอร์แลนด์ ถึงแม้เมล็ดโกโก้และส่วนประกอบอื่น ๆ จะมีแหล่งกำเนิดภายนอกสวิตเซอร์แลนด์ แต่ถือกันว่า ช็อกโกแลตสวิสต้องผลิตในสวิตเซอร์แลนด์จริง ๆ ช็อกโกแลตประเภทนี้ได้ชื่อเสียงระดับสากลว่ามีคุณภาพสูง และมีตราสินค้าชื่อดังระดับโลกหลายตรา
ช็อกโกแลตสวิสซึ่งเป็นที่รู้จักเป็นพิเศษ คือ ช็อกโกแลตนม โดยใน ค.ศ. 1875 แดเนียล พีเทอร์ (Daniel Peter) นักทำขนมชาวสวิส พัฒนาช็อกโกแลตนมแบบแท่งขึ้นเป็นครั้งแรกโดยใช้นมข้นที่อ็องรี แน็สเล (Henri Nestlé) เพื่อนบ้านของเขาเองในเมืองเวอแว (Vevey) คิดค้นขึ้น
ตลาด.
ในช่วงตั้งแต่คริสต์ศตวรรษที่ 19 ไปจนเกิดสงครามโลกครั้งที่หนึ่ง และตลอดสงครามโลกครั้งที่สอง อุตสาหกรรมช็อกโกแลตสวิสนั้นเน้นการส่งออกอย่างมาก เมื่อสิ้นสงครามโลกครั้งที่สองแล้ว สวิตเซอร์แลนด์จึงเริ่มจัดหาการผลิตจากภายนอกประเทศเพราะข้อจำกัดทางการค้าหลายประการ ปัจจุบัน ช็อกโกแลตสวิสส่วนใหญ่มีผู้บริโภคเป็นชาวสวิสเอง (ร้อยละ 54% ใน ค.ศ. 2000) และสวิตเซอร์แลนด์มีอัตราการบริโภคช็อกโกแลตต่อหัวสูงที่สุดในโลก (หนึ่งคนบริโภค 11.6 กิโลกรัมต่อปี)
ใน ค.ศ. 2004 ช็อกโกแลตที่ผลิตในสวิสเซอร์แลนด์มีจำนวน 148,270 ตัน และร้อยละ 53 ของช็อกโกแลตเหล่านี้ส่งออกนอกประเทศ (ร้อยละ 20 ไปเยอรมนี ร้อยละ 11 ไปฝรั่งเศสและบริเตนใหญ่ และร้อยละ 13 ไปอเมริกาเหนือ) อนึ่ง รายได้มวลรวมของอุตสาหกรรมช็อกโกแลตสวิสใน ค.ศ. 2004 อยู่ที่ 1.37 พันล้านฟรังก์สวิส (814 ล้านมาจากตลาดท้องถิ่น และ 551 ล้านมาจากการส่งออก)
โครงสร้างอุตสาหกรรม.
ใน ค.ศ. 1901 บรรดาผู้ผลิตช็อกโกแลตสวิสก่อตั้ง "สหภาพเสรีของผู้ผลิตช็อกโกแลตสวิส" (Union libre des fabricants suisses de chocolat) ต่อมาใน ค.ศ. 1916 สหภาพนี้แยกตัวออกเป็น "สภารวมผู้ผลิตช็อกโกแลตสวิส" (Chambre syndicale des fabricants suisses de chocolat) และ "ที่ประชุมช็อกโกแลตสวิส" (Convention chocolatière suisse) ปัจจุบัน สภารวมดังกล่าวมีชื่อว่า "โชโกซุยส์" (Chocosuisse) ทำหน้าที่พิทักษ์ผลประโยชน์ของผู้ผลิตช็อกโกแลตสวิส ส่วนที่ประชุมดังกล่าว ก่อนจะยุบไปใน ค.ศ. 1994 นั้น มุ่งเน้นควบคุมคุณภาพของช็อกโกแลตและแสวงหายุทธศาสตร์ด้านราคาที่สอดคล้องต้องกัน
ตำบลหนองแวง (อำเภอน้ำโสม)

ตำบลหนองแวง เป็นตำบลหนึ่งในเจ็ดตำบลของอำเภอน้ำโสม จังหวัดอุดรธานี เดิมเป็นส่วนหนึ่งของตำบลน้ำโสม
การปกครอง.
การปกครองส่วนภูมิภาค.
ตำบลหนองแวงแบ่งการปกครองออกเป็น 13 หมู่บ้านได้แก่
<templatestyles src="Div col/styles.css"/>
การปกครองส่วนท้องถิ่น.
ท้องที่ตำบลหนองแวง ประกอบด้วยองค์กรปกครองส่วนท้องถิ่น 1 แห่ง ได้แก่
ตำบลบ้านหยวก

ตำบลบ้านหยวก เป็นตำบลหนึ่งในเจ็ดตำบลของอำเภอน้ำโสม จังหวัดอุดรธานี เดิมเป็นส่วนหนึ่งของตำบลน้ำโสมและตำบลนางัว
การปกครอง.
การปกครองส่วนภูมิภาค.
ตำบลบ้านหยวกแบ่งการปกครองออกเป็น 17 หมู่บ้านได้แก่
<templatestyles src="Div col/styles.css"/>
การปกครองส่วนท้องถิ่น.
ท้องที่ตำบลบ้านหยวก ประกอบด้วยองค์กรปกครองส่วนท้องถิ่น 1 แห่ง ได้แก่
อำเภอแฮมอยจอน

อำเภอแฮมอยจอน  เป็นอำเภอในเทศมณฑลเซพีดอน จังหวัดฟอร์ส ประเทศอิหร่าน จากสำมะโน พ.ศ. 2549 อำเภอนี้มีประชากร 27,048 คนใน 6,199 ครัวเรือน อำเภอนี้มีเมืองเพียงเมืองเดียวคือแฮมอแชฮร์ กับตำบล 3 ตำบลคือตำบลแฮมอยจอน, ตำบลเชชพีร์ และตำบลโซร์นอบอด
ไทยลีก 3 ฤดูกาล 2564–65

ไทยลีก 3 ฤดูกาล 2564–65 หรือ มังกรฟ้า ลีก ฤดูกาล 2564–65 ตามชื่อผู้สนับสนุนคือมังกรฟ้า เป็นการแข่งขันฟุตบอลไทยลีก 3 ฤดูกาลที่ 5 ซึ่งเป็นการแข่งขันฟุตบอลในระดับที่ 3 ตามระบบฟุตบอลลีกของไทย โดยแบ่งตามพื้นที่ภูมิภาค จำนวนทั้งหมด 75 สโมสร
กำหนดการ.
การแข่งขันไทยลีก 3 ฤดูกาล 2564–65 เดิมทีจะเริ่มต้นนัดแรกในวันที่ 4 กันยายน 2564 แต่เนื่องด้วยการระบาดทั่วของโควิด-19 ในประเทศไทย มีการแพร่กระจายไปในทุกพื้นที่ของประเทศไทยนั้น สมาคมกีฬาฟุตบอลแห่งประเทศไทย ในพระบรมราชูปถัมภ์ ได้ประชุมหาข้อสรุปและประกาศให้จัดการแข่งขัน 3 โซนก่อนคือ โซนภาคเหนือ ภาคตะวันออกเฉียงเหนือ และภาคใต้ ส่วนโซนที่เหลือจะเรียกตัวแทนของแต่ละสโมสรมาพูดคุยหารืออีกครั้งภายใน 2 สัปดาห์หลังลีกเปิดแข่งขันไปแล้ว
ต่อมาเมื่อวันที่ 1 กันยายน 2564 มีรายงานข่าวเพิ่มเติมว่าในโซนภาคตะวันตกและโซนภาคตะวันออกนั้น จะสามารถแข่งขันได้ในวันที่ 18–19 กันยายน 2564 ส่วนโซนกรุงเทพและปริมณฑล จะเริ่มแข่งนัดแรกวันที่ 25–26 กันยายน 2564 
 #เปลี่ยนทาง 
 #เปลี่ยนทาง 
 #เปลี่ยนทาง 
รอบระดับประเทศ.
สโมสรชนะเลิศและรองชนะเลิศของแต่ละโซน จะเข้ามาแข่งขันรอบระดับประเทศโดยจะทำการแบ่งโซนแข่งขัน ออกเป็นสองกลุ่ม คือโซนบน (ภาคเหนือ, ภาคตะวันออกเฉียงเหนือ, และภาคตะวันออก) และโซนล่าง (โซนภาคตะวันตก, กรุงเทพมหานครและปริมณฑล, และภาคใต้) โดยแข่งแบบพบกันหมด สองสโมสรที่จบตำแหน่งชนะเลิศของแต่ละกลุ่ม และได้สิทธิ์เลื่อนชั้นสู่ ไทยลีก 2 โดยอัตโนมัติ และจะได้สิทธิ์แข่งขันชิงชนะเลิศระดับประเทศ ส่วนสโมสรที่จบอันดับสองของแต่ละสาย จะต้องมาเล่นนัดชิงอันดับสาม เพื่อหาสโมสรที่เลื่อนชั้นไปทำการแข่งขันในไทยลีก 2 เช่นกัน
โซนบน
โซนล่าง
รอบชิงอันดับที่สาม
รอบระดับประเทศ.
<section begin=3rd />
<section end=3rd/>
รอบชิงชนะเลิศ
<section begin=F />
<section end=F/>
แฮมอแชฮร์

แฮมอแชฮร์  เป็นเมืองและเมืองหลักในอำเภอแฮมอยจอน เทศมณฑลเซพีดอน จังหวัดฟอร์ส ประเทศอิหร่าน โดยก่อตั้งขึ้นใน พ.ศ. 2553 จากการรวมหมู่บ้านเดฮ์บีด, เดฮ์พอกอฮ์, แดมแกนอต, แกลเอเยแอบบอซอบอด และแกลเอเยทีสฆอนี จากสำมะโน พ.ศ. 2549 เมืองนี้ (รวมหมู่บ้านที่ถูกรวม) มีประชากร 2,385 คน ใน 549 ครัวเรือน
ตำบลโสมเยี่ยม

ตำบลโสมเยี่ยม เป็นตำบลหนึ่งในเจ็ดตำบลของอำเภอน้ำโสม จังหวัดอุดรธานี เดิมเป็นส่วนหนึ่งของตำบลน้ำโสมและตำบลนางัว
การปกครอง.
การปกครองส่วนภูมิภาค.
ตำบลโสมเยี่ยมแบ่งการปกครองออกเป็น 6 หมู่บ้านได้แก่
<templatestyles src="Div col/styles.css"/>
การปกครองส่วนท้องถิ่น.
ท้องที่ตำบลโสมเยี่ยม ประกอบด้วยองค์กรปกครองส่วนท้องถิ่น 1 แห่ง ได้แก่
ตำบลบีแดก

บีแดก  เป็นตำบลในอำเภอกลาง เทศมณฑลออบอเด จังหวัดฟอร์ส ประเทศอิหร่าน แบ่งออกเป็น 10 หมู่บ้าน จากสำมะโน พ.ศ. 2549 ตำบลนี้มีประชากร 4,715 คนใน 1,260 ครัวเรือน
ตำบลศรีสำราญ (อำเภอน้ำโสม)

ตำบลศรีสำราญ เป็นตำบลหนึ่งในเจ็ดตำบลของอำเภอน้ำโสม จังหวัดอุดรธานี เดิมเป็นส่วนหนึ่งของตำบลน้ำโสมและตำบลนางัว
การปกครอง.
การปกครองส่วนภูมิภาค.
ตำบลศรีสำราญแบ่งการปกครองออกเป็น 12 หมู่บ้านได้แก่
<templatestyles src="Div col/styles.css"/>
การปกครองส่วนท้องถิ่น.
ท้องที่ตำบลศรีสำราญ ประกอบด้วยองค์กรปกครองส่วนท้องถิ่น 3 แห่ง ได้แก่
เทศมณฑลออบอเด

ออบอเด  เป็นเทศมณฑลในจังหวัดฟอร์ส ประเทศอิหร่าน โดยมีออบอเดเป็นเมืองหลัก จากสำมะโน พ.ศ. 2559 เทศมณฑลนี้มีประชากร 100,831 คน และเป็นเทศมณฑลที่มีประชากรมากที่สุดในจังหวัดฟอร์สตอนเหนือ เทศมณฑลนี้มีอำเภอเพียงอำเภอเดียวคืออำเภอกลาง และมีเมือง 5 เมือง ได้แก่ ออบอเด, โซฆอด, แบฮ์แมน, อีแซดฆวอสต์ และซูร์แมฆ
เขตการปกครองย่อย.
อ. กลาง
อ. แบฮ์แมนโซฆอด
ออบอเด
แบฮ์แมน
อีแซดฆวอสต์
โซฆอด
ซูร์แมฆ
ต. แบฮ์แมน
ต. บีแดก
ต. อีแซดฆวอสต์
ต. โฆสโรว์ชีรีน
ต. ซูร์แมฆ
ตำบลสามัคคี (อำเภอน้ำโสม)

ตำบลสามัคคี เป็นตำบลหนึ่งในเจ็ดตำบลของอำเภอน้ำโสม จังหวัดอุดรธานี เดิมเป็นส่วนหนึ่งของตำบลน้ำโสมและตำบลหนองแวง
การปกครอง.
การปกครองส่วนภูมิภาค.
ตำบลโสมเยี่ยมแบ่งการปกครองออกเป็น 8 หมู่บ้านได้แก่
<templatestyles src="Div col/styles.css"/>
การปกครองส่วนท้องถิ่น.
ท้องที่ตำบลสามัคคี ประกอบด้วยองค์กรปกครองส่วนท้องถิ่น 1 แห่ง ได้แก่
อะลี ชัลลาล อัลก็อยซี

อะลี ชัลลาล อัลก็อยซี  เป็นชาวอิรักที่ถูกสหรัฐคุมขังในระหว่างการสอบปากคำของซีไอเอที่เรือนจำอะบูฆุร็อยบ์ใน ค.ศ. 2003 ชื่อของเขาเป็นที่โด่งดังใน ค.ศ. 2004 จากการรายงานข่าวเรื่องอื้อฉาวอะบูฆุร็อยบ์
อัลก็อยซีกล่าวว่า "ผมหลับไม่ลงหลายคืนเมื่อนึกถึงความทุกข์ทรมานที่ผ่านมา... ผมยังฝันร้ายถึงตอนอยู่ในห้องขังที่อะบูฆุร็อยบ์ซึ่งพวกเขาเรียกว่าห้องขัง 49 ถูกทรมานด้วยน้ำมือของผู้คนจากชาติยิ่งใหญ่ที่ถือคบเพลิงแห่งเสรีภาพและสิทธิมนุษยชน"
อะลี ชัลลาล อ้างว่าเขาถูกจับกุมจากความพยายามติดต่อนักข่าวต่างชาติหลังกองทัพอเมริกันยึดสนามฟุตบอลที่เขาเป็นเจ้าของ เพื่อฝังศพที่พวกเขาฆ่า
วัดสามัคคิยาราม

วัดสามัคคิยาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลคลองควาย อำเภอสามโคก จังหวัดปทุมธานี มีที่ดินตั้งวัดเนื้อที่ 10 ไร่ 2 งาน 6 ตารางวา ทิศใต้ติดต่อกับคลองวัดดอนมะกูด ทิศตะวันออกติดต่อกับแม่น้ำเจ้าพระยา
วัดสามัคคิยารามสร้างเมื่อ พ.ศ. 2369 เดิมมีนามว่า วัดเมี่ยง ได้เปลี่ยนมาเป็น "วัดสามัคคิยาราม" เมื่อ พ.ศ. 2482 ได้รับพระราชทานวิสุงคามสีมาเมื่อวันที่ 24 มิถุนายน พ.ศ. 2522 เขตวิสุงคามสีมากว้าง 30 เมตร ยาว 50 เมตร ด้านการศึกษาทางวัดได้เปิดสอนโรงเรียนพระปริยัติธรรมตั้งแต่ พ.ศ. 2470 อาคารเสนาสนะที่สำคัญ ได้แก่ อุโบสถกว้าง 3.5 เมตร ยาว 20.5 เมตร กุฏิสงฆ์จำนวน 6 หลัง ส่วนมากเป็นอาคารคอนกรีตเสริมเหล็ก หอสวดมนต์และศาลาการเปรียญ
วัดมีเกจิอาจารย์ คือ พระครูธรรมวรญาณ (บุญธรรม ญาณวโร) พระเถราจารย์เชื้อสายรามัญ สนับสนุนโรงเรียนทุกโรงเรียนที่อยู่ในเขตปกครอง ด้วยทุนทรัพย์ที่ชาวบ้านในย่านนั้นให้การบริจาคไว้ ซึ่งท่านได้จัดตั้งกองทุนเอาไว้ส่งเสริมให้เด็กนักเรียนได้มีโอกาสได้รับการศึกษา รวมทั้งพระภิกษุสามเณร ที่ขาดแคลน ริเริ่มการก่อสร้างและบูรณปฏิสังขรณ์ถาวรวัตถุที่ชำรุดทรุดโทรมภายในวัดให้กลับคืน สู่สภาพสมบูรณ์ ท่านจัดสร้างวัตถุมงคลจัดทำออกมาหลายครั้ง หลายรุ่นที่โดดเด่น อาทิ เหรียญโสฬสยันต์มอญ
แอลกอฮอล์ในประเทศมาเลเซีย

แอลกอฮอล์ในประเทศมาเลเซีย สื่อถึงเครื่องดื่ม, โรงงาน และกฎหมายของแอลกอฮอล์ในประเทศมาเลเซีย ประเทศนี้มีประชากรมุสลิมส่วนใหญ่ โดยอนุญาตให้ขายแก่ผู้ที่ไม่ใช่มุสลิม และไม่มีการแบนแอลกอฮอล์ทั่วประเทศ ยกเว้นในรัฐกลันตันและรัฐตรังกานูที่ห้ามเฉพาะมุสลิม พรรคอิสลามยอมรับสิทธิของผู้มิใช่มุสลิมที่มีสถานประกอบการที่ไม่ใช่มุสลิม เช่น ภัตตาคารและร้านของชำจีนถูกยกเว้นจากการแบน ดินแดนสหพันธ์กัวลาลัมเปอร์มีผู้บริโภคแอลกอฮอล์ในประเทศมากที่สุด รองลงมากคือรัฐซาราวักและรัฐซาบะฮ์
อเวนเจอร์ส (จักรวาลภาพยนตร์มาร์เวล)

อเวนเจอร์ส  เป็นทีมซูเปอร์ฮีโร่สมมุติและเป็นตัวละครเอกของแฟรนไชส์ภาพยนตร์จักรวาลภาพยนตร์มาร์เวล (MCU) โดยอิงจากทีมในชื่อเดียวกันของมาร์เวลคอมิกส์ที่สร้างโดยสแตน ลีและแจ็ก เคอร์บี ก่อตั้งโดย นิค ฟิวรี ผู้อำนวยการหน่วย S.H.I.E.L.D. ทีมนี้เป็นองค์กรที่ตั้งอยู่ในสหรัฐซึ่งประกอบด้วยบุคคลที่ได้รับการปรับปรุงและมีพรสวรรค์ซึ่งมุ่งมั่นที่จะปกป้องโลกจากภัยคุกคามที่หลากหลาย อเวนเจอร์สถูกบรรยายว่าเป็นปฏิบัติการในรัฐนิวยอร์ก เดิมปฏิบัติการจากอเวนเจอร์สทาวเวอร์ในมิดทาวน์แมนฮัตตันและต่อมาจากอเวนเจอร์สคอมพาวด์ใน Upstate New York แนวคิดของเวนเจอร์สปรากฏในฉากหลังเครดิตของภาพยนตร์เรื่อง "ไอรอนแมน มหาประลัย คน เกราะ เหล็ก"ซึ่งเป็นภาพยนตร์ MCU เรื่องแรก โดยนิค ฟิวรีเป็นผู้ริเริ่มความคิดตามที่วางแผนเอาไว้
แนวคิดนี้ได้รับการสำรวจเพิ่มเติมใน "ไอรอนแมน 2" ด้วยการเปิดตัว นาตาชา โรมานอฟฟ์ ในที่สุดทีมก็ถูกก่อตั้งขึ้นในภาพยนตร์รูปแบบครอสโอเวอร์เรื่อง "ดิ อเวนเจอร์ส" ซึ่งตามมาด้วย ', ' และ "" จากการสร้างซีรีส์ภาพยนตร์ทั้งสี่เรื่องได้สถาปนาเป็น MCU และกลายเป็นภาพยนตร์ชุดที่ทำรายได้สูงสุดตลอดกาลเป็นอันดับสี่ โดยแฟรนไชส์ MCU ทั้งหมดอยู่ในอันดับแรก จัดเรียงเป็นชุดของตัวละครหลักของ MCU เช่น ไอรอนแมน, กัปตันอเมริกา และ ธอร์ พวกเขาเป็นศูนย์กลางของอินฟินิตีซากาของ MCU และได้รับการยกย่องว่าเป็นส่วนสำคัญของแฟรนไชส์
การปรากฏตัวในภาพยนตร์.
เหล่าอเวนเจอร์สมีบทบาทสำคัญใน อินฟินิตีซากา ของจักรวาลภาพยนตร์มาร์เวล โดยเป็นจุดสนใจในภาพยนตร์หลายเรื่อง เริ่มต้นด้วยภาพยนตร์ไลฟ์แอ็กชันเรื่อง "ดิ อเวนเจอร์ส" ในปี ค.ศ. 2012 และตามมาด้วยภาคต่อของ ' (2015), ' (2018) และ ' (2019) ซึ่งสองเรื่องหลังมีพื้นฐานมาจากโครงเรื่อง "ดิอินฟืนิตี้กวอนต์เลต" อเวนเจอร์สถูกนำเสนอในภาพยนตร์เรื่อง ' (2016) ซึ่งอิงจากโครงเรื่อง "ซิวิลวอร์" พวกเขายังปรากฏตัวในฉากเครดิตกลางของเรื่อง "กัปตัน มาร์เวล (ภาพยนตร์)" (2019)
วัดสุนทริการาม (จังหวัดปทุมธานี)

วัดสุนทริการาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองสามวัง อำเภอหนองเสือ จังหวัดปทุมธานี มีที่ดินตั้งวัด 13 ไร่ 1 งาน 94 ตารางวา
วัดสุนทริการามได้รับอนุญาตสร้างวัดเมื่อวันที่ 10 พฤษภาคม พ.ศ. 2478 โดยมีหม่อมหลวงสุ่นเป็นผู้บริจาคที่ดินสร้างวัด วัดได้รับพระราชทานวิสุงคามสีมาเมื่อวันที่ 12 เมษายน พ.ศ. 2511 เขตวิสุงคามสีมากว้าง 40 เมตร ยาว 60 เมตร ได้ผูกพัทธสีมาเมื่อ พ.ศ. 2520 ด้านการศึกษาได้เปิดสอนพระปริยัติธรรมตั้งแต่ พ.ศ. 2512 และยังให้ทางราชการสร้างโรงเรียนในที่ดินของวัด คือ โรงเรียนชุมชนประชานิกรอำนวยเวทย์ ได้รับพระราชทานวิสุงคามสีมาครั้งหลังเมื่อวันที่ 6 มกราคม พ.ศ. 2553
อาคารเสนาสนะที่สำคัญ ได้แก่ อุโบสถกว้าง 5.5 เมตร ยาว 9 เมตร สร้างเมื่อ พ.ศ. 2512 กุฏิสงฆ์จำนวน 4 หลัง ส่วนมากเป็นอาคารไม้ หอสวดมนต์กว้าง 17 เมตร ยาว 18 เมตร ศาลาการเปรียญสร้างเมื่อ พ.ศ. 2504 ปูชนียวัตถุที่สำคัญ ได้แก่ พระประธานในอุโบสถ หน้าตักกว้าง 30 นิ้ว ปางสมาธิ สมัยรัตนโกสินทร์
วัดมงคลประชาราม

วัดมงคลประชาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองโยง อำเภอพุทธมณฑล จังหวัดนครปฐม
วัดมงคลประชารามตั้งวัดเมื่อวันที่ 29 มีนาคม พ.ศ. 2519 ได้รับพระราชทานรับวิสุงคามสีมาเมื่อ 10 กุมภาพันธ์ พ.ศ. 2521 ปัจจุบันมีพระครูโสภณธรรมมงคล (สมจิตร์) เป็นเจ้าอาวาส ท่านเป็นพระนักพัฒนา จะเห็นจะได้จากการปรับปรุง ภูมิทัศน์ของวัดโดยรอบ เช่น เมื่อ พ.ศ. 2559 ได้รื้อถอนเมรุหลังเก่าและก่อสร้างเมรุหลังใหม่ จากนั้นได้ทาสีเมรุ 11 สี จนประชาชนทั่วไปต่างพูดถึง
ภายในอุโบสถประดิษฐาน "หลวงพ่อมงคลศรีวิชัย" สร้างเมื่อ พ.ศ. 2515 อีกทั้งยังมี "หลวงพ่อดำ" ซึ่งชาวบ้านในละแวกนั้นมีความศรัทธาเป็นอย่างมาก โดยเฉพาะความเชื่อในเรื่องของโชคลาภ
วัดสาลวัน (จังหวัดนครปฐม)

วัดสาลวัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศาลายา อำเภอพุทธมณฑล จังหวัดนครปฐม มีเนื้อที่ 7 ไร่ โดยประมาณ 
วัดสาลวันเดิมนั้นเรียกว่า วัดตาพิน โดยเมื่อ พ.ศ. 2440 กำนันพิน ซึ่งมีบรรดาศักดิ์เป็น ขุนวิศาล กันโอภาส เป็นนายกองเก็บผลประโยชน์จากที่ดินนาของสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ได้นำเงินจากค่ากองนามาสร้างเป็นวัดขึ้น ในสมัยเริ่มแรกที่ก่อตั้งวัดมีเพียงกุฏิสงฆ์และศาลารวมอยู่ด้วยกันเป็นเรือนหมู่ แต่ยังไม่มีอุโบสถ มีพื้นที่กว้างขวางกว่าที่พบในปัจจุบันอย่างมาก มีพระอธิการชด (เดช ดิษดี) เป็นสมภารรูปแรก ได้ร่วมกับกำนันพินและชาวบ้านทำนุบำรุงวัดสาลวันเรื่อยมา ได้สร้างศาลาการเปรียญขึ้นเป็นหลังแรกของวัด 
ชื่อแต่เดิมของ วัดตาพิน ถูกตั้งตามชื่อของขุนวิศาลกันโอภาส ต่อมามีการเปลี่ยนชื่อเป็น วัดภิญโญสโมสร ตามชื่อผู้สร้าง และเป็น "วัดสาลวัน" ในที่สุด เหตุเพราะหลวงพ่อนำต้นสาละมาปลูก จึงกลายชื่อมาเป็นวัดสาลวัน วัดสาลวันได้รับอนุญาตตั้งวัดเมื่อ พ.ศ. 2450 ได้รับพระราชทานวิสุงคามสีมาเมื่อวันที่ 21 ธันวาคม พ.ศ. 2522
ปูชนียวัตถุที่สำคัญ ได้แก่ "หลวงพ่อพระบรมเขมาจารย์" เป็นพระประธานของวัดสาลวัน มีจำนวน 3 องค์ เป็นที่เคารพสักการะของชาวบ้านเป็นอย่างมาก
วัดเทพนิมิต (จังหวัดนครปฐม)

วัดเทพนิมิต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศาลายา อำเภอพุทธมณฑล จังหวัดนครปฐม
วัดเทพนิมิตได้รับอนุญาตตั้งวัดเมื่อวันที่ 15 ธันวาคม พ.ศ. 2515 ได้รับพระราชทานวิสุงคามสีมาเมื่อวันที่ 3 กันยายน พ.ศ. 2525 ได้รับการประกาศให้เป็นวัดพัฒนาตัวอย่าง ปีพุทธศักราช 2538 เป็นวัดที่มีการปฏิบัติธรรมวินัยอย่างเคร่งครัด เป็นสำนักวิปัสสนากรรมฐาน แห่งที่ 7 ของจังหวัดนครปฐม โดยอาคารปฏิบัติธรรม สามารถจุคนได้ประมาณ 1,000 คน โดยในแต่ละสัปดาห์จะมีพุทธศาสนิกชนมาปฏิบัติธรรมอย่างต่อเนื่อง นอกจากนี้ยังมีโรงเรียนต่าง ๆ ติดต่อขอนำนักเรียนมาปฏิบัติธรรมอีกด้วย
อุโบสถมีภาพจิตรกรรมฝาผนังเรื่องราวพุทธประวัติ บริเวณวัดมีวังมัจฉาบริเวณคลองทวีวัฒนาด้านหน้าของวัด ซึ่งบริเวณนั้นมีฝูงปลาอยู่เป็นจำนวนมาก โดยเฉพาะปลาสวาย ปลาตะเพียนทอง พระสงฆ์ พุทธศาสนิกชน และชาวบ้านในละแวกวัด นิยมนำอาหารปลา เศษขนมปังมาให้ทานแก่ฝูงปลาดังกล่าวอยู่เป็นประจำ สิ่งศักดิ์สิทธิ์ในวัด ได้แก่ พ่อปู่พญายม พระพรหม พระแม่ธรณี พระโพธิสัตว์กวนอิมสร้างจากหินทรายแกะสลัก ท้าวเวสสุวัณ ศาลเจ้าแกะเจ้าจุก และหัวเรือเจ้าแม่ตะเคียน
วัดพิทักษ์เทพาวาส

วัดพิทักษ์เทพาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลขุนพิทักษ์ อำเภอดำเนินสะดวก จังหวัดราชบุรี ปัจจุบันมีพระครูสุธรรมรักษ์เป็นเจ้าอาวาส
วัดพิทักษ์เทพาวาส เดิมชื่อ วัดตั้วฮ้ำ ได้รับอนุญาตให้สร้างวัดเมื่อวันที่ 30 พฤศจิกายน พ.ศ. 2505 ซึ่งมี พระมหาเทพ ชินวโร เป็นประธานการสร้าง และมีฝ่ายฆราวาส คือ นายผึ้ง แสงทอง, นายชวน วิสุวรรณ และนายปุ่ย วีระจินดา ได้ชักชวนชาวบ้านต่างๆ ที่มีจิตศรัทธาร่วมกันบริจาคทรัพย์ซื้อที่ดินสร้างวัด และมีผู้บริจาคบ้านทรงไทย 3 หลัง ๆ ละ 3 ห้อง เพื่อสร้างเป็นกุฏิสงฆ์ ต่อมาเจ้าคณะอำเภอดำเนินสะดวก ได้ส่งพระครูพิทักษ์เทพสิทธิ์ มาปกครองดูแลคณะสงฆ์ และดำเนินการก่อสร้างถาวรวัตถุ จนได้รับการประกาศให้ตั้งเป็นวัดพิทักษ์เทพาวาส เมื่อวันที่ 17 มีนาคม พ.ศ. 2513 และได้รับพระราชทานวิสุงคามสีมาเมื่อวันที่ 9 กุมภาพันธ์ พ.ศ. 2516
อุโบสถภายในประดิษฐานพระประธานนามว่า "หลวงพ่ออู่ทอง" มีจิตรกรรมฝาผนังเขียนเรื่องทศชาติชาดก ด้านหลังองค์พระประธาน จะเขียนแสดงถึงช่วงที่องค์พระสัมมาสัมพุทธเจ้าทรงตรัสรู้ ด้านนอกอุโบสถมีพระพุทธรูปปูนปั้นองค์ใหญ่ ประดิษฐานอยู่ หันพระพักตร์ไปที่คลองขุนพิทักษ์
ตำบลนายูง (อำเภอนายูง)

ตำบลนายูง เป็นตำบลหนึ่งในสี่ตำบลของอำเภอนายูง จังหวัดอุดรธานี เดิมเป็นส่วนหนึ่งของตำบลน้ำโสม
การปกครอง.
การปกครองส่วนภูมิภาค.
ตำบลนายูง แบ่งการปกครองออกเป็น 10 หมู่บ้านได้แก่
<templatestyles src="Div col/styles.css"/>
การปกครองส่วนท้องถิ่น.
ท้องที่ตำบลนายูง ประกอบด้วยองค์กรปกครองส่วนท้องถิ่น 1 แห่ง ได้แก่
ตำบลบ้านก้อง

ตำบลบ้านก้อง เป็นตำบลหนึ่งในสี่ตำบลของอำเภอนายูง จังหวัดอุดรธานี เดิมเป็นส่วนหนึ่งของตำบลน้ำโสม ตำบลนายูง และตำบลนาแค
การปกครอง.
การปกครองส่วนภูมิภาค.
ตำบลบ้านก้อง แบ่งการปกครองออกเป็น 13 หมู่บ้านได้แก่
<templatestyles src="Div col/styles.css"/>
การปกครองส่วนท้องถิ่น.
ท้องที่ตำบลบ้านก้อง ประกอบด้วยองค์กรปกครองส่วนท้องถิ่น 1 แห่ง ได้แก่
ตำบลนาแค

ตำบลนาแค เป็นตำบลหนึ่งในสี่ตำบลของอำเภอนายูง จังหวัดอุดรธานี เดิมเป็นส่วนหนึ่งของตำบลน้ำโสมและตำบลนายูง
การปกครอง.
การปกครองส่วนภูมิภาค.
ตำบลนาแค แบ่งการปกครองออกเป็น 8 หมู่บ้านได้แก่
<templatestyles src="Div col/styles.css"/>
การปกครองส่วนท้องถิ่น.
ท้องที่ตำบลนาแค ประกอบด้วยองค์กรปกครองส่วนท้องถิ่น 1 แห่ง ได้แก่
ตำบลโนนทอง (อำเภอนายูง)

ตำบลโนนทอง เป็นตำบลหนึ่งในสี่ตำบลของอำเภอนายูง จังหวัดอุดรธานี เดิมเป็นส่วนหนึ่งของตำบลน้ำโสมและตำบลนายูง
การปกครอง.
การปกครองส่วนภูมิภาค.
ตำบลโนนทอง แบ่งการปกครองออกเป็น 11 หมู่บ้านได้แก่
<templatestyles src="Div col/styles.css"/>
การปกครองส่วนท้องถิ่น.
ท้องที่ตำบลโนนทอง ประกอบด้วยองค์กรปกครองส่วนท้องถิ่น 1 แห่ง ได้แก่
วัดคลองอ้อมใหญ่

วัดคลองอ้อมใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่เลขที่ 2/1 หมู่ที่ 3 ในตำบลอ้อมใหญ่ อำเภอสามพราน จังหวัดนครปฐม 
วัดคลองอ้อมใหญ่ไม่ทราบว่าตั้งขึ้นเมื่อใด เพราะไม่มีหลักฐานชัดเจนเดิมเป็นวัดร้าง ไม่มีพระจำพรรษา ต่อมา พ.ศ. 2519 พระอธิการเนื่องได้บรูณะขึ้นใหม่ วัดคลองอ้อมใหญ่ประกาศตั้งวัดเมื่อวันที่ 29 ตุลาคม พ.ศ. 2519 วัดได้พระราชทานวิสุงคามสีมาเมื่อวันที่ 21 ธันวาคม พ.ศ. 2522 ปัจจุบันพระครูปฐมจิตตารักษ์ (สมคิด ปภากโร) เป็นเจ้าอาวาส
ชื่อ "อ้อมใหญ่" เป็นลำน้ำโค้งะของลำน้ำที่โค้งอ้อม โค้งอ้อมมาก ขณะที่โค้งอ้อมที่เล็กกว่าก็เรียกอ้อมน้อย มีการขุดคลองลัดวงโค้งอ้อมใหญ่เมื่อใดไม่ปรากฏ แต่เมื่อลำน้ำเดิมตื้นเขินและแคบลง วงโค้งนี้จึงถูกเรียกว่า "คลองอ้อมใหญ่" ซึ่งปัจจุบันมีวัดสำคัญอยู่ 2 แห่งคือ วัดคลองอ้อมใหญ่และวัดอ้อมใหญ่
รัฐสภานิวแคลิโดเนีย

รัฐสภานิวแคลิโดเนีย  คือสภานิติบัญญัติแห่งนิวแคลิโดเนีย ประกอบด้วยสมาชิกจำนวน 54 คน มีวาระคราวละ 5 ปี โดยระบบสัดส่วนแบบบัญชีรายชื่อโดยมีเกณฑ์คะแนนเสียงขั้นต่ำร้อยละ 5
สภานิติบัญญัติมาเก๊า

สภานิติบัญญัติแห่งเขตบริหารพิเศษมาเก๊า (,) คือสภานิติบัญญัติแห่งเขตบริหารพิเศษมาเก๊า ประกอบด้วยสมาชิกจำนวน 33 คน โดย 14 คนมาจากการเลือกตั้ง และอีก 12 คนมาจากการเลือกตั้งทางอ้อมผ่านตัวแทนกลุ่มอาชีพ และอีก 7 คนมาจากการแต่งตั้งโดยหัวหน้าฝ่ายบริหาร
บทบาทของสภานิติบัญญัติ ได้แก่ การผ่านกฎหมาย แก้ไข ระงับ และยกเลิกกฎหมาย ตรวจสอบและรับรองงบประมาณ และตรวจสอบรายงาน นโยบายด้านภาษี และอนุมัติการกู้เงินของรัฐบาล อภิปรายด้านนโยบายต่างๆ ที่เสนอโดยหัวหน้าฝ่ายบริหาร อภิปรายเรื่องเกี่ยวกับปัญหาต่างๆ ที่อยู่ในความสนใจของสาธารณชน และเพื่อรับและพิจารณาข้อร้องเรียนต่างๆ จากประชาชนมาเก๊า
รัฐสภาเซนต์คิตส์และเนวิส

รัฐสภาเซนต์คิตส์และเนวิส  คือสภานิติบัญญัติระบบสภาเดี่ยว เมื่อรวมด้วยพระมหากษัตริย์เซนต์คิตส์และเนวิสประกอบเป็นรัฐสภาแห่งสหพันธรัฐเซนต์คิตส์และเนวิส 
รัฐสภาประกอบด้วยสมาชิกจำนวน 14 หรือ 15 คน (ขึ้นอยู่กับสถานการณ์) โดยมี 11 คนมาจาการเลือกตั้งมีวาระคราวละ 5 ปีในแบบแบ่งเขตเลือกตั้งแบบมีผู้แทนคนเดียว เรียกว่า "ผู้แทน" (Representatives) สมาชิกอีก 4 คน เรียกว่า "สมาชิกวุฒิสภา" โดย 3 คนมาจากการแต่งตั้งโดยผู้สำเร็จราชการ และคนที่สี่คือ อัยการสูงสุด เป็นสมาชิกโดยตำแหน่ง ("ex officio")
รัฐธรรมนูญ ค.ศ. 1983 บัญญัติให้มีสมาชิกวุฒิสภาอย่างน้อยสามคน หรือสี่คนหากอัยการสูงสุดไม่รวมอยู่ในวุฒิสมาชิกสามคนแรก โดยสามารถเพิ่มจำนวนได้โดยมติของสภาหากไม่มีจำนวนรวมเกินสองในสามของจำนวนผู้แทนทั้งหมด ยกเว้นในกรณีของอัยการสูงสุด วุฒิสมาชิกจำนวนสองคนได้รับการแต่งตั้งโดยผู้สำเร็จราชการซึ่งปฏิบัติตามคำแนะนำของนายกรัฐมนตรี และอีกหนึ่งคนตามคำแนะนำของผู้นำฝ่ายค้าน
ตามรัฐธรรมนูญ รัฐสภามีบทบาทหน้าที่ผ่านกฎหมายเพื่อสันติภาพ ความเป็นระเบียบ และเพื่อการกำกับดูแลรัฐบาลที่ดีแห่งสหพันธรัฐ โดยไม่รวมถึงบทบาทที่รับผิดชอบโดยสภานิติบัญญัติเกาะเนวิส เมื่อกฎหมายได้รับการรับรองจากรัฐสภาแล้ว จะต้องได้รับพระบรมราชานุญาตโดยผู้สำเร็จราชการแทนพระองค์ การลงมติตามรัฐธรรมนูญจะต้องใช้คะแนนเสียงข้างมากพิเศษจำนวนสองในสามในสภา
หมายเหตุ.
<templatestyles src="Reflist/styles.css" />
พิธีปิดโอลิมปิกฤดูร้อน 2020

พิธีปิดการแข่งขันกีฬาโอลิมปิกฤดูร้อน 2020  มีกำหนดจะจัดขึ้นที่กรีฑาสถานแห่งชาติญี่ปุ่น กรุงโตเกียว ในวันที่ 8 สิงหาคม พ.ศ. 2564 ตามข้อบังคับของกฎบัตรโอลิมปิก การดำเนินการจะผสมกันทั้งรูปแบบทางการและพิธีปิดการแข่งขันกีฬาระดับนานาชาติ (รวมถึงการกล่าวปิดงาน การเชิญธง ขบวนพาเหรดของนักกีฬา และการส่งมอบธงโอลิมปิก) พร้อมการแสดงศิลปะเพื่อแสดงวัฒนธรรมและประวัติศาสตร์ของประเทศเจ้าภาพปัจจุบันและประเทศเจ้าภาพครั้งต่อไป (ฝรั่งเศส) สำหรับโอลิมปิกฤดูร้อน 2024 ที่กรุงปารีส
ราคาบัตรสำหรับพิธีปิดจะอยู่ในช่วงระหว่าง 12,000 ถึง 300,000 เยน
ลำดับพิธี.
พิธีปิดแอนต์เวิร์ปถือเป็นประเพณีที่จัดขึ้นในพิธีปิดทุกครั้งตั้งแต่ปี ค.ศ. 1920 ยูริโกะ โคอิเกะ ผู้ว่าการกรุงโตเกียว จะส่งมอบธงให้กับประธานไอโอซี โทมัส บัค ซึ่งจะมอบธงโอลิมปิกให้กับ Anne Hidalgo นายกเทศมนตรีเมืองปารีสและโบกธงแปดครั้ง ตามมาด้วยการเชิญธงชาติฝรั่งเศสและการบรรเลงเพลงชาติประเทศฝรั่งเศส
ต่อด้วยการแสดงโดยเจ้าภาพ ปารีส 2024 นำเสนอวัฒนธรรมของประเทศและเมืองเจ้าภาพ ซึ่งดนตรีประกอบบรรเลงโดย Yoann Lemoine หรือที่รู้จักกันดีในชื่อ Woodkid และ Orchester National de France 
ในระหว่างการแสดงได้มีการฉายภาพสถานที่สำคัญต่าง ๆ ในปารีส อาทิ สตาดเดอฟร็องส์ พิพิธภัณฑ์ลูฟวร์ ปาแล-รัวยาล โรงอุปรากรปาแลการ์นีเย เป็นต้น แล้วจึงปิดท้ายการเฉลิมฉลองที่หอไอเฟล โดยแอมานุแอล มาครง ประธานาธิบดีฝรั่งเศส ได้ปรากฎตัวบนชั้นชมทัศนียภาพของหอไอเฟล พร้อมกล่าวคำขวัญใหม่ของโอลิมปิกที่ว่า "รวดเร็วกว่า...บินสูงและเหนือกว่า...แข็งแกร่งกว่า และก้าวไปด้วยกัน" 
แขกผู้มีเกียรติ.
ในพิธีปิดโอลิมปิกฤดูร้อน 2020 พระยุพราชฟูมิฮิโตะ อากิชิโนะโนะมิยะ เสด็จพระราชดำเนินแทนพระองค์สมเด็จพระจักรพรรดิ ทรงเป็นองค์ประธาน พร้อมด้วยโทมัส บัค ประธานคณะกรรมการโอลิมปิกสากล
แดนนี่ ศรีภิญโญ

ดนัย ศรีภิญโญ (ชื่อเล่น: แดนนี่) มีชื่อเป็นภาษาอังกฤษว่า แดนนี โอกัสบี  หรือเป็นที่รู้จักในชื่อ แดนนี่ ศรีภิญโญ (เกิดเมื่อวันที่ 28 สิงหาคม พ.ศ. 2511) เป็นนักแสดง และพิธีกรเชื้อสายลูกครึ่งไทย-อเมริกัน มีผลงานเป็นที่รู้จักกันในบทบาท "ตุ่ม" จากซิทคอม "ระเบิดเถิดเทิง"
ประวัติ.
ชีวิตช่วงแรกและการศึกษา.
แดนนี่เกิดเมื่อวันที่ 28 สิงหาคม พ.ศ. 2511 เป็นลูกครึ่งไทย-อเมริกัน (คุณพ่อเป็นคนอเมริกัน และคุณแม่เป็นคนไทย แต่มีคนมารับอุปการะเป็นบุตรบุญธรรมมาตั้งแต่กำเนิด) แดนนี่เรียนระดับปวช.ที่โรงเรียนสยามธุรกิจพาณิชยการ และสำเร็จการศึกษาสาขานาฏศิลป์สากล (หลักสูตรระยะสั้น) ของกรมศิลปากร
วงการบันเทิง.
แดนนี่เข้าสู่วงการตั้งแต่อายุ 18 ปี เริ่มต้นจากการไปเรียนการแสดง ประกอบกับเป็นนักแสดงตัวประกอบ และเดินแบบ ก่อนที่เขาจะได้ไปทำงานกับค่ายกันตนา โดยได้เล่นละครเรื่องแรกคือ "อสุรกาย" และหลังจากนั้นแดนนี่ก็มีผลงานทั้งละครและภาพยนตร์มาอย่างต่อเนื่อง ทั้งบทดีและบทร้าย อาทิเช่น ปีศาจในโลงศพ, คุณแม่เพื่อนรัก, มายาตวัน, 12 ราศี, นางนกต่อ และอื่นๆ อีกมากมาย
ส่วนผลงานที่สร้างชื่อให้กับแดนนี่ให้เป็นที่หลายคนจำได้นั่นก็คือซิทคอม "ระเบิดเถิดเทิง" ในบท ตุ่ม ภรรยาของเท่ง (รับบทโดย เท่ง เถิดเทิง) ในช่วงปี พ.ศ. 2541 – พ.ศ. 2549
ชีวิตส่วนตัว.
แดนนี่นับถือศาสนาพุทธ ในขณะที่บิดาและมารดาที่แท้จริงนับถือศาสนาคริสต์
ในช่วงปี พ.ศ. 2552 แดนนี่ป่วยจากอาการเส้นเลือดในสมองแตก (แต่ไม่ได้โดนเส้นประสาทส่วนที่สำคัญ) ทำให้แดนนี่ต้องรักษาอาการอยู่ที่โรงพยาบาลไปถึง 11 วัน ก่อนที่จะกลับมารับงานได้ตามปกติ โดยในช่วงที่กำลังพักฟื้นตัว เกียรติ กิจเจริญ รวมไปถึงภรรยาของเกียรติ และติ๊ก กลิ่นสี เป็นคนจ่ายค่ารักษาในครั้งนี้
แดนนี่สมรสกับกวาง-พจนีย์ พวงสุข เมื่อปี พ.ศ. 2553 มีบุตรสาวด้วยกัน 1 คนคือ ด.ญ. เอวาริณณ์ ศรีภิญโญ ชื่อเล่น เอวา (เกิด 12 พ.ศ. 2560)
ปัจจุบัน แดนนี่ใช้ชีวิตอยู่ที่อำเภอเดิมบางนางบวช จังหวัดสุพรรณบุรี และยังรับงานในวงการบันเทิงเป็นระยะๆ ตามความเหมาะสม
กอนซาโล มอนติเอล

กอนซาโล อาริเอล มอนติเอล (เกิด 1 มกราคม ค.ศ. 1997) เป็นนักฟุตบอลชาวอาร์เจนตินา ปัจจุบันลงเล่นในตำแหน่งแบ็กขวาให้กับเซบิยา สโมสรในลาลิกาและทีมชาติอาร์เจนตินา
 "ณ วันที่ 20 กันยายน ค.ศ. 2021"
สถิติอาชีพ.
สโมสร.
<templatestyles src="Reflist/styles.css" />
 "ณ วันที่ 20 กันยายน ค.ศ. 2021"
เกียรติประวัติ.
ริเบร์เปลต
อาร์เจนตินา
โอเพินกัฟเวินเมินท์ไลเซนซ์

โอเพินกัฟเวินเมินท์ไลเซนซ์ (OGL) เป็นสัญญาอนุญาตให้ใช้งานลิขสิทธิ์ของรัฐบาลสหราชอาณาจักร องค์กรต่าง ๆ ของรัฐสามารถระบุสัญญาเช่นนี้กับงานของตน สัญญานี้พัฒนาขึ้นโดยสำนักงาน The National Archives ของกระทรวงดิจิทัล วัฒนธรรม สื่อ และกีฬา และเข้ากันได้กับสัญญาอนุญาตครีเอทีฟคอมมอนส์แบบแสดงที่มา (CC-BY)
ประวัติ.
ผลงานบางส่วนของรัฐบาลสหราชอาณาจักรได้รับการเผยแพร่ภายใต้สัญญาอนุญาต Click-Use ตั้งแต่ปี พ.ศ. 2544 ซึ่งสิ่งนี้ถูกแทนที่ด้วย OGL รุ่นแรก หลังจากเปิดตัวในวันที่ 30 กันยายน พ.ศ. 2553 OGL ได้รับการพัฒนาโดย The National Archives
OGL พัฒนาขึ้นเป็นส่วนหนึ่งของ UK Government Licensing Framework ซึ่งรวมถึงสัญญาอนุญาตที่ไม่ใช่เชิงพาณิชย์ของรัฐบาลซึ่งจำกัดการใช้เนื้อหาที่ได้รับอนุญาตเชิงพาณิชย์ โดยรวมถึงสัญญาอนุญาตที่เรียกเก็บค่าธรรมเนียมสำหรับกรณีที่การเรียกเก็บค่าใช้จ่ายสำหรับการนำเนื้อหากลับมาใช้ใหม่มีความเหมาะสม
เวอร์ชันแรกได้รับการออกแบบให้ทำงานควบคู่ไปกับใบอนุญาตอื่น ๆ เช่น ใบอนุญาตที่เผยแพร่โดยครีเอทีฟคอมมอนส์ โดยจำลองแบบของสัญญาอนุญาตครีเอทีฟคอมมอนส์แบบแสดงที่มา (CC-BY) และสัญญาอนุญาต Open Data Commons Attribution
เวอร์ชัน 2.0 ซึ่งเผยแพร่เมื่อวันที่ 28 มิถุนายน พ.ศ. 2556 เข้ากันได้โดยตรงกับสัญญาอนุญาตครีเอทีฟคอมมอนส์แบบแสดงที่มา 4.0 และสัญญาอนุญาต Open Data Commons Attribution สัญลักษณ์ OGL ได้รับการเผยแพร่ออกมาพร้อมกับเวอร์ชันนี้ด้วยซึ่ง "แสดงให้เห็นว่าข้อมูลสามารถใช้และนำกลับมาใช้ใหม่ได้ภายใต้สัญญาอนุญาตแบบเปิด"
เวอร์ชัน 3.0 เผยแพร่เมื่อ 31 ตุลาคม พ.ศ. 2557 สามารถทำงานร่วมกับสัญญาอนุญาตครีเอทีฟคอมมอนส์แบบแสดงที่มา 4.0 และงานที่ได้รับสัญญาอนุญาต OGL สามารถใช้ในงานที่ได้รับสัญญาอนุญาตครีเอทีฟคอมมอนส์ได้ แต่ควรชัดเจนว่าวัสดุที่ใช้อยู่ภายใต้สัญญา OGL และควรเชื่อมโยงกับ OGL
สนั่น ทั่วทิพย์

พลอากาศเอก สนั่น ทั่วทิพย์ หรือ บิ๊กหนั่น (11 กุมภาพันธ์ พ.ศ. 2482 – 28 มิถุนายน พ.ศ. 2566) เป็นอดีตผู้บัญชาการทหารอากาศ ที่เคยเข้าปฏิบัติการในสงครามเวียดนาม ตลอดจนเป็นหนึ่งในผู้ส่งทหารเข้าร่วมการรักษาสันติภาพติมอร์ตะวันออก เพื่อความช่วยเหลือด้านมนุษยธรรม ภายใต้กรอบแห่งสหประชาชาติ
ประวัติ.
พล.อ.อ. สนั่น ทั่วทิพย์ เป็นผู้ทรงคุณวุฒิพิเศษกองทัพอากาศ และอดีตนักบินลำเลียง ซึ่งภายหลัง เขาได้เป็นผู้บัญชาการทหารอากาศ ภายใต้การสนับสนุนของพล.อ. มงคล อัมพรพิสิฏฐ์ ผู้บัญชาการทหารสูงสุด
นอกจากนี้ เขายังเป็นอดีตนายกสมาคมศิษย์เก่าโรงเรียนเบญจมราชรังสฤษฎิ์
เซมานทิกสกอลาร์

เซมานทิกสกอลาร์  เป็นเสิร์ชเอนจินที่ประยุกต์ใช้ปัญญาประดิษฐ์สำหรับสิ่งตีพิมพ์ทางวิชาการ สถาบันอัลเลนเพื่อปัญญาประดิษฐ์ (Allen Institute for AI) เป็นผู้พัฒนาขึ้นแล้วให้เริ่มใช้ในเดือนพฤศจิกายน พ.ศ. 2558
จุดเด่นก็คือการใช้การประมวลภาษาธรรมชาติ (NLP) เพื่อสร้างความย่อสำหรับงานวิชาการต่าง ๆ
เชิงอรรถและอ้างอิง.
<templatestyles src="Reflist/styles.css" />